LeroyDyer/wikipediaSW huggingface dataset:
Sista

Sista (kutoka Kiingereza sister, yaani dada) ni neno la mkopo linalotumika katika lugha ya Kiswahili hasa kumaanisha mtawa wa kike, yaani mwanamke aliyewekwa wakfu alipoahidi kushika mashauri ya Kiinjili ya useja mtakatifu, ufukara na utiifu.

Ukristo
Mashirika ya kitawa
Wakfu

Wakfu (kwa Kiarabu وقف‎‎) inamaanisha hali ya kutengwa na matumizi mengine, hasa kwa ajili ya matumizi ya kidini au manufaa kwa umma tu.

Watu, vitu na mahali wanaweza kuwekwa wakfu kwa namna mbalimbali.

Maana ya Kisheria
Kwa maana ya kisheria wakfu (kwa Kiingereza foundation au charitable trust) ni taasisi au shirika lililopokea mali au pesa kwa matumizi ya manufaa kwa umma. 

Sheria za Kenya zinaruhusu mali kuwekwa wakfu kwa manufaa ya dini, elimu, utamaduni, sayansi, jamii, michezo au usaidizi wa watu maskini. 

Mali ya taasisi ya aina hiyo imo mikononi mwa wadhamini (ing. trustees) wenye wajibu wa kutunza mali ya wakfu kwa madhumuni yaliyoelezwa katika hati ya taasisi na kuandikishwa katika ofisi ya serikali.

Kimsingi taasisi ya wakfu ilipokea mali ambayo ni msingi wa kazi yake, kwa mfano ardhi, majengo, hisa au pesa. Kuna pia mifano ya taasisi za wakfu zisizo na rasilmali zikitafuta zaidi michango ya wafadhili kwa ajili ya kazi yao kulingana na madhumuni.

Ukristo
Katika Ukristo, watu wanaweza kuwekwa wakfu, hasa kwa njia ya sakramenti zisizoweza kurudiwa kwa sababu zinatia alama isiyofutika milele (yaani ubatizo, na kwa madhehebu mengine pia kipaimara na daraja takatifu), lakini pia kwa kushika maisha ya pekee katika useja mtakatifu (kwa kawaida pamoja na ufukara na utiifu).

Vitu na mahali vinaweza kuwekwa wakfu hasa kwa ajili ya ibada, k.mf. vyombo vya ibada, mavazi ya ibada na kanisa.

Uislamu
Katika Uislamu wakfu ni mali iliyotengwa kwa kusudi la kidini. Mifano ya wakfu ni kutoa kiwanja kwa kujenga msikiti, shamba au nyumba ikiwa mapato yake yatagharamia misikiti, madrasa, hospitali, watu maskini au wanafunzi, au pia kutoa pesa kwa makusudi haya.

Tanbihi

Viungo vya nje
[http://www.cof.org/sites/default/files/Kenya-201605.pdf Public Benefit Organizations (PBOs), Companies Limited by Guarantee, Societies and Trusts under Kenya Law, Tovuti ya Council of Foundations cof.org (iliangaliwa Januari 2017).
Consecration article in Catholic Encyclopedia
Virginity article in Catholic Encyclopedia discussing Consecration of a Virgin
Consecration of an Orthodox Church  6 pages of photos
Photos of Consecration of Altar and Antimens
The Sanctification of Holy Chrism 

Dini
Ukristo
Uislamu
Mashirika ya kitawa
Sheria
Abasia

Abasia ni aina ya monasteri katika Kanisa Katoliki ambayo inaongozwa na abati au abesi na inajitegemea kufuatana na Sheria za Kanisa.

Abasia inaweza kuwa na monasteri ndogo chini yake zinazoongozwa na priori aliye chini ya usimamizi wa abati.

Mashirika ya kitawa
Mwanzilishi

Mwanzilishi ni jina linalotumika kwa mtu aliyeanzisha muundo au jambo fulani.

Katika historia ya utawa linamaanisha hasa mwanamume au mwanamke aliyejaliwa karama ya pekee iliyovuta watu wengine hata likatokea shirika.

Mashirika ya kitawa
Wikipedia ya Kiukraini

Wikipedia ya Kiukraini (Kiukraini: Українська Вікіпедія au Ukrayins’ka Vikipediya) ni toleo la kamusi elezo ya Wikipedia kwa lugha ya Kiukraini. Makala ya kwanza iliandikwa tarehe 30 Januari 2004. Tarehe 28 Machi 2008 imefikisha zaidi ya makala 100,000. Tarehe 9 Septemba 2017 imefikisha makala 722,255 na ndiyo Wikipedia ya 16 kwa ukubwa.

Viungo vya nje
  Ukrainian Wikipedia

Wikipedia kwa lugha tofauti
Patriarki

Patriarki (kutoka Kigiriki πατήρ ἄρχων patèr àrchon, yaani "baba-kiongozi") ni cheo cha juu kati ya maaskofu wa Makanisa ya Waorthodoksi, Waorthodoksi wa Mashariki na wa mapokeo ya Mashariki ya Kanisa Katoliki. 

Chini yake wako maaskofu wakuu na maaskofu wote wa mapokeo fulani au wa nchi fulani pamoja na waamini wao. 

Kati ya mapatriarki wote wa Mashariki, muhimu zaidi kimapokeo ni yule wa Konstantinopoli, kwa kuwa mitaguso ya kiekumene ya karne ya 4 iliorodhesha maaskofu muhimu zaidi ya Kanisa kuanzia yule wa Roma, halafu Konstantinopoli, Aleksandria, Antiokia na Yerusalemu.

Hata hivyo Patriarki wa Moscow na wa Urusi wote ndiye mwenye waamini wengi zaidi.

Kumbe katika Kanisa la Kilatini cheo cha Patriarki hakileti mamlaka yoyote ya pekee.

Ukristo
Maaskofu
Antiokia

Antiokia ya Siria (kwa Kituruki: Antakya) ni mji wa Uturuki, kwenye mto Oronte, karibu na Bahari ya Mediteranea na mipaka ya Syria. 

Ni makao makuu ya wilaya ya Hatay na wakazi wake ni 139.000 (2001); ni muhimu sana kwa akiolojia.

Historia
Zamani za ustaarabu wa Kigiriki ulikuwa jiji pamoja na Roma na Aleksandria, muhimu kwa biashara na elimu, lakini baada ya kuangamizwa na tetemeko la ardhi mwaka 525 B.K. na kutekwa na Waajemi mwaka 540 ulirudi nyuma sana.

Katika Biblia na historia ya Kanisa
Katika historia ya Kanisa umuhimu wa mji huo ulisisitizwa kwanza na Mwinjili Luka katika Matendo ya Mitume, alipoonyesha kwamba ni huko Antiokia kwamba wafuasi wa Yesu Kristo walianza kubatiza watu wengi wasio Wayahudi bila ya kudai wafuate Torati. 

Hivyo Kanisa lilionekana wazi si madhehebu ya Uyahudi, bali dini mpya. Ndiyo sababu watu waliwatungia jina jipya, "Wakristo" (watu wa Kristo). Sababu nyengine ni tabia zao, matendo yao na hotuba zao zilikuwa kama za Kristo. Ilitumika kiasili na watu wasiookoka wa Antiokia kama jina la kimajazi (utani) ili kuwadhihaki wakristo hao. Ina maana sawa na “Kuwa mmoja wa kundi la kristo” au “mfuasi wa kristo,” ambayo imefanana na tafsiri ya Neno hili katika kamusi ya Webster.

Baadaye, Antiokia ukawa kituo kikuu cha kuendea umisionari kwa Mtume Paulo na Mtume Barnaba.

Baadaye tena, Antiokia ukawa kituo kikuu kimojawapo cha teolojia, kilichoshindana na Aleksandria. Tunda lake bora ni Yohane Krisostomo.

Miji ya Biblia
Miji ya Uturuki
Akiolojia
Ugiriki ya Kale
Mtume Paulo
Wikipedia ya Kinorwei

Kuna matoleo mawili ya Wikipedia kwa lugha ya Kinorwei: moja kwa ajili ya makala zinazoandikwa kwa Bokmål au Riksmål, na moja kwa ajili ya makala zinazoandikwa kwa lugha ya Nynorsk. Tovuti ya kwanza, yaani, Wikipedia halisi ya Kinorwei, ilianzishwa mnamo tar. 26 Novemba 2001, na hiyo ilikuwa ikiruhusu makala ziandikwe kwenye kiwango cha Kinorwei cha kawaida.

Wikipedia ya Kinorwei cha Nynorsk ilianzishwa mnamo 31 Julai 2004 na ikakua  haraka sana. Kwa kufuatia kula zilizopigwa mnamo mwaka wa 2005, ukurasa wa mwanzo wa Kinorwei uikuwa unataja lugha zote mbili, yaani, Bokmål na Riksmål.

Mnamo mwezi wa Februari ya mwaka wa 2007, toleo la Bokmål/Riksmål ilimekuwa na zaidi ya makala 100,000 na toleo la Nynorsk likawa na zaisi ya makala 20,000. Mnamo  Februari 2006, ikawa Wikipedia ya kumi na tatu kuwa na makala zaidi ya 50,000, na baada ya mwaka mmoja ikawa ya kumi na nne kufikisha makala 100,000.

Hata hivyo, ikaja kupitwa mnamo Aprili 2006 na Wikipedia ya Kifini na kuifanya iwe ya kumi na nne kwa hesabu ya wingi wa makala.

Tazama pia 
 Wikipedia ya Kidenmark
 Wikipedia ya Kiswidi

Marejeo 

 (16 Mei 2005).  Fragmentation and cooperation on Scandinavian Wikipedias. Wikipedia Signpost.

Viungo vya nje
 Norwegian Wikipedia (Bokmål and Riksmål)
 Norwegian Wikipedia (Nynorsk)
 Meta: Skanwiki
 Wikimedia Norge, interim website on meta

Wikipedia kwa lugha tofauti
Wikipedia ya Kiarabu

Wikipedia ya Kiarabu (Kiarabu: ويكيبيديا العربيةWīkībīdyā al-ʿArabiyya au ويكيبيديا، الموسوعة الحرة Wīkībīdyā, al-Mawsūʿa al-Ḥurra) ni toleo la kamusi elezo ya Wikipedia kwa lugha ya Kiarabu. Ilianzishwa mnamo mwezi wa Julai 2003. Na kwa mwezi wa Februari 2009, imefikisha zaidi ya makala  90,000, kurasa 358,000, watujiaji waliojisajiri ni 150,000 na mafaili 4100. Wikipedia ya Kiarabu, ni ya 26 kwa ukubwa wa wingi wa hesabu ya makala, na ya tatu kwa habari za ndani baada ya Wikipedia ya Kiingereza na Kiebrania.

Tazama pia 
 Wikipedia ya Kiarabu cha Misri

Marejeo

Viungo vya nje

Wikipedia kwa lugha tofauti
Wikipedia ya Kibulgaria

Wikipedia ya Kibulgaria (Kibulgaria: Уикипедия) ni toleo la Wikipedia kwa lugha ya Kibulgaria.

Takwimu
Mnamo tar. 24 Novemba 2005, Wikipedia ya Kibulgaria imefikisha makala  20,000, na ilikuwa Wikipedia ya 21 kwa ukubwa kwa wakati huo. Wikipedia ya Kibulgaria imebaki kuwa toleo kubwa tu la Wikipedia. Na kwa tar. 26 Desemba 2007, imekuwa Wikipedia ya 30 kwa ukubwa wa wingi wa hesabu ya makala, kwa kuwa na zaidi ya makala 50,000.

Marejeo

Viungo vya nje

Wikipedia kwa lugha tofauti
Babu wa Kanisa

Babu wa Kanisa ni jina la heshima ambalo kuanzia karne IV Kanisa Katoliki limewapatia Wakristo wa kale (hadi mwaka 750 hivi), wenye utakatifu, elimu na imani sahihi, ambao mafundisho yao yanawezesha kujua mapokeo ya Mitume. 

Orodha ya kwanza ya mababu wa Kanisa iliandikwa katika Hati ya Gelasio (karne VI); baadhi yao waliongezewa jina la Mwalimu wa Kanisa.

Muhimu zaidi upande wa Mashariki ni: Atanasi, Basili Mkuu, Gregori wa Nazienzi na Yohane Krisostomo. 

Upande wa Magharibi ni: Ambrosi, Agostino wa Hippo, Jeromu na Papa Gregori I.

Viungo vya nje
Maandishi ya Mababu wa Kanisa kwa Kiingereza
Maandishi ya Kigiriki
Maandishi ya Kilatini 
ChurchFathers.org - Madondoo ya Mababu yaliyopangwa kwa mada
Church Fathers' works in English toleo la Philip Schaff katika Christian Classics Ethereal Library
Church Fathers at the Patristics In English Project Site
Early Church Fathers Additional Texts Sehemu ya maandishi ya Tertuliani.
Excerpts from Defensor Grammaticus 
Excerpts from the Church Fathers 
The Fathers, the Scholastics, and Ourselves by von Balthasar 
Faulkner University Patristics Project  A growing collection of English translations of patristic texts and high-resolution scans from the comprehensive Patrologia compiled by J. P. Migne.
Primer on the Church Fathers at Corunum
Early Church Fathers Writings 
Writings from the church fathers at www.goarch.com. 
The Fathers of the Church: A New Translation toleo la Ludwig Schopp katika Internet Archive
Early Church Fathers: History of the Early Church in Portraits

Mababu wa Kanisa
Teolojia
Historia ya Ukristo
Wikipedia ya Kikroatia

Wikipedia ya Kikroatia (Kikroatia: Wikipedija na hrvatskom jeziku) ni toleo la kamusi elezo ya Wikipedia kwa lugha ya Kikroatia. Wikipedia ya Kikroatia ilianzishwa mnamo tar. 16 Februari 2003. Toleo hili lina zaidi ya makala 59,000, na kuifanya iwe Wikipedia ya 36 ukubwa wa hesabu ya wingi wa makala.

Marejeo

Viungo vya nje
 Croatian Wikipedia
 Hrvati koji pišu najveću svjetsku enciklopediju  (Jutarnji list article)

Wikipedia kwa lugha tofauti
Ziwa Huron

Ziwa Huron ni moja kati ya maziwa makubwa ya Amerika ya Kaskazini. Ziwa limepakana na Kanada (Ontario) upande wa mashariki halafu na Marekani (Michigan) upande wa magharibi.

Ziwa Huron ni ziwa kubwa wa pili la bara hili. Pamoja na maziwa ya Ziwa Superior, Ziwa Erie na Ziwa Ontario liko mpakani kati ya Marekani na Kanada na mpaka huu umepita ziwani.

Ziwa Huron hupokea maji yake kutoka Ziwa Superior kupitia Mto St. Marys na kutoka Ziwa Michigan kupitia Straights of Mackinac. Maji hutoka kwa nia ya Mto St. Clair kwende Ziwa Erie.

Vipimo 

Ziwa lina urefu wa kilomita 332 na upana mkubwa wa 245 km. Uso wake una eneo la 59,600 km2. Kina cha wastani ni 59 m lakini kina kikubwa chafikia 230 m.

Maziwa Makubwa 

 Ziwa Superior
 Ziwa Huron
 Ziwa Michigan
 Ziwa Erie
 Ziwa Ontario

Huron
Huron
Michigan
Ontario
Huron
Masista wa Imakulata wa Mt. Klara

Masista wa Imakulata wa Mt. Klara ni shirika la kitawa lenye hadhi ya Kipapa ambalo linaendeleza kazi ya malezi iliyoanzishwa mwaka 1741 na akina dada watatu huko Fiuggi (Italia).

Majina ya hao Akina Dada Faioli ni Teresa, Cecilia e Antonia, ambao, kisha kufiwa mama yao wakiwa bado wadogo, hawakukata tamaa, bali kwa kusaidiana walifikia pamoja uamuzi wa kutawa ili kumlenga zaidi Mungu. 

Kumbe wasichana wengi wa mji wao walivutiwa na mfano wao wakawatafuta na kupokewa vizuri kwa malezi.

Hiyo “shule iliyoanza toka chini”, kwa kutegemea karama ya wanawake na kulenga ukombozi wao, inakumbusha kwamba vizazi vipya vinahitaji walezi wa kuaminika ambao wawaelekeze tunu za kiadili ambazo ziwaongoze maishani kukomaa na kujenga jamii yenye haki, amani na upendo.

Kwa sasa masista hao wako katika jumuia nyingi za Italia, lakini pia Brazil, Ufilipino na Tanzania.

Viungo vya nje

Tovuti rasmi ya shirika kwa lugha nne, mojawapo ikiwa Kiswahili 

Mashirika ya kitawa
Wikipedia ya Kiestonia

Wikipedia ya Kiestonia ni toleo la kamusi elezo ya Wikipedia kwa lugha ya Kiestonia. Wikipedia hii, ilianzishwa mnamo tar. 24 Julai 2002. Mnamo tar. 20 Januari 2009, imefikisha makala 59,131. Takwimu ya sasa ya Wikipedia kwa Kiestonia, inapatikana hapa.

Marejeo

Viungo vya nje

Wikipedia kwa lugha tofauti
Ziwa Michigan

Ziwa Michigan ni moja kati ya maziwa makubwa ya Amerika ya Kaskazini kwenye sehemu ya Marekani pekee.

Ziwa Michigan limepakana na majimbo zifuatazo: Michigan, Indiana, Illinois na Wisconsin. Michigan na Wisconsin zinatawala sehemu kubwa ya ziwa.

Ziwa Michigan hupokea maji yake kutoka kwa mito mingi inayoisha humo; maji yake hutoka kwenda Ziwa Huron kupitia Straights of Mackinac. Majiji mawili makuu ni Chicago na Milwaukee.

Vipimo 

Ziwa lina urefu wa kilomita 494 na upana mkubwa wa 190 km. Uso wake una eneo la 58,000 km2. Kina cha wastani ni 85 m lakini kina kikubwa chafikia 281 m.

Maziwa Makubwa 

 Ziwa Superior
 Ziwa Huron
 Ziwa Michigan
 Ziwa Erie
 Ziwa Ontario

Michigan
Michigan
Michigan
Indiana
Illinois
Wisconsin
Mel Blanc

Melvin Jerome "Mel" Blanc (30 Mei 1908 – 10 Julai 1989) alikuwa mwigizaji wa sauti na mchekeshaji kutoka nchini Marekani. Ingawa alianza shughuli zake katika makumi sita yaliyopita akiwa kama mfanyakazi  wa redio, Blanc anafahamika sana kwa kufanyakazi na Warner Bros. wakati wa zama ziitwazo "Zama za Dhahabu ya Katuni za Marekani" (na kisha baadaye alifanyakazi za matayarisho ya televisheni na Hanna-Barbera) akiwa kama mwigizaji wa sauti ya Bugs Bunny, Daffy Duck, Porky Pig, Sylvester the Cat, Beaky Buzzard, Tweety Bird, Foghorn Leghorn, Yosemite Sam, Wile E. Coyote, Barney Rubble, Mr. Spacely, na mamia wengine kadhaa. Ana jina la utani kama “Mtu Mwenye Maelfu ya Sauti,” Blanc anatazamika kama mmoja kati ya watu wenye athira kubwa ya kazi zake.

Marejeo

Bibliografia 
 That's Not All, Folks!, 1988 by Mel Blanc, Philip Bashe. Warner Books, ISBN 0-446-39089-5 (Softcover), ISBN 0-446-51244-3 (Hardcover)
 Terrace, Vincent.  Radio Programs, 1924–1984.  Jefferson, NC: McFarland, 1999.  ISBN 0-7864-0351-9

Viungo vya Nje 
 
 Warner Bros. Animation Chronology 
 Toonopedia article about Mel Blanc
  "Speechless" lithograph 
 

Waliozaliwa 1908
Waliofariki 1989
Waigizaji wa redio wa Marekani
Waigizaji wa sauti wa Marekani
Looney Tunes
By My Side

"By My Side" ni single ya kwanza ya rapa Jadakiss kutoka katika albamu yake ya tatu ya The Last Kiss. Wimbo ulitayarishwa na  Eric Hudson na umemshirikisha mwimbaji wa R&B Ne-Yo. Ilipatwa kupigwa sana kwenye maredio na TV ingawa haikufika hata kidogo kwenye chati za Billboard Hot 100.

Muziki wa video
Muziki wa video ulitolewa mnamo tar. 13 Novemba 2008. Iliongozwa na  Ray Kay, na ilipata kupigwa ajabu kwenye BET, MTV, VH1, MTV Hits na kwenye MTV Jams.

Chati zake

Viungo vya Nje

Nyimbo za 2009
Nyimbo za Jadakiss
Nyimbo za Ne-Yo
Bugs Bunny

Bugs Bunny ni mshindi wa Tuzo za Akademi, akiwa kama sungura-katuni bora aliyecheza kwenye mfululizo wa Looney Tunes na Merrie Melodies wa Warner Bros. Amejijengea umaarufu na kimsemo chake cha "What's up, Doc?" iliokuwa maarufu sana mwanzoni mwa miaka ya 1940. 

Anaonekana kama muhusika matata sana, akiwa na karoti mdomoni mwake. Mgovi wake siku zote ni Daffy Duck, ambaye mara nyingi huzozananaye.

Soma zaidi 
 Bugs Bunny: 50 Years and Only One Grey Hare, by Joe Adamson (1990), Henry Holt, ISBN 0-8050-1855-7
 Looney Tunes and Merrie Melodies, by Jerry Beck and Will Friedwald (1989), Henry Holt, ISBN 0-8050-0894-2
 Chuck Amuck : The Life and Times of an Animated Cartoonist by Chuck Jones, published by Farrar Straus & Giroux, ISBN 0-374-12348-9
 That's Not All, Folks! by Mel Blanc, Philip Bashe. Warner Books, ISBN 0-446-39089-5 (Softcover) ISBN 0-446-51244-3 (Hardcover)
 Of Mice and Magic: A History of American Animated Cartoons, Leonard Maltin, Revised Edition 1987, Plume ISBN 0-452-25993-2 (Softcover) ISBN 0-613-64753-X (Hardcover)

Viungo vya Nje 

 Warner Bros. Studios
 Bugs' Toonopedia profile

Katuni
Daffy Duck

Daffy Duck ni jina la kutaja kikatuni kinachohusikana na mfululizo wa vikatuni vya Warner Brothers Looney Tunes na Merrie Melodies. Daffy alikuwa mbegu ya kwanza kuzaliwa katika mfululizo wa wahusika wa "screwball" ambao walikuwemo kunako miaka ya 1930 na mira za mtu kwa mtu, yaani, uhusika wa everyman, kama vile Mickey Mouse na Popeye, ambao wote walikuwa maarufu sana kwenye makumi hayo. Daffy anafahamika sana kwa kuwa rafiki mkubwa wa Bugs Bunny.

Viungo vya nje
 
 Daffy Duck on Warner Bros site.

Looney Tunes
Katuni
Uigizaji wa sauti

Uigizaji wa sauti ni sanaa ya kutoa au kuigizia sauti ya uhusika wa katuni (ikiwemo na sauti za kwenye filamu, mfululizo wa televisheni, katuni fupifupi, na video games)redio na maigizo ya sauti na vichekesho, kufanyia sauti juu yake kwenye redio na televisheni, michezo ya redio, kuigizia sauti za washiriki wa kwenye filamu za lugha za kigeni, video games, maonyesho ya vikaragosi.

Viungo vya Nje
Voice Acting - Creative Commons Audio
 Voice Actors in the News
 The Voice Actor Appreciation Society (Yahoo Groups and Facebook) 
 Voice Chasers 

Uigizaji
Mchekeshaji

Mchekeshaji (kwa Kiingereza: comedian au comic) ni mtu anayetoa maneno ya mzaha, au anaigiza kwa vichekesho. 

Wasanii
Warner Bros.

Warner Bros. Entertainment, Inc. (pia inajulikana kama Warner Bros. Pictures, au rahisi zaidi Warner Bros. — kifupi cha jina rasmi la zamani ambalo bado hutumika Warner Brothers<ref
name="useexampleinmedia
"></ref>) ni kampuni mojawapo kati ya watayarishaji wakubwa duniani wa filamu na burudani za televisheni. 

Ni kundi kubwa la burudani, studio ya filamu na studio ya rekodi. Inamilikiwa na Time Warner. 

Wanao hakimiliki ya mfululizo wa filamu wa Harry Potter, mfululizo wa filamu ya Batman, na mfululizo wa filamu ya Superman, DC Extended Universe.

Viungo vya nje 

 WarnerBros official site

Marejeo 

kampuni za Marekani
Wikipedia ya Kihaiti

Wikipedia ya Kihaiti ni toleo la kamusi elezo ya Wikipedia kwa lugha ya Kihaiti. Ni moja kati ya Wikipedia chache sana za lugha ya aina ya Krioli.

Wikipedia hii ilianzishwa mnamo mwezi wa Agosti 2004. Tarehe 21 Januari 2009 ilifikisha makala 51,000, na kuifanya iwe toleo la Wikipedia la 38 kwa wingi wa makala (iliruka kutoka nafasi ya 47 mnamo Agosti 2008).

Viungo vya Nje 

 Statistics for Haitian Creole Wikipedia by Erik Zachte

Wikipedia kwa lugha tofauti
Haiti
Milwaukee, Wisconsin

Infobox Settlement
|jina_rasmi               = Milwaukee
|picha_ya_satelite        = Milwaukee Wisconsin 7952.jpg
|pushpin_map              = Marekani
|pushpin_map_caption      = Mahali pa Milwaukee katika Marekani
|picha_ya_bendera         = Flag of Milwaukee, Wisconsin.svg
|ukubwa_wa_picha          = 100px
|picha_ya_seal            = Seal of Milwaukee, Wisconsin.svg
|seal_size                =
|settlement_type          = Mji
|subdivision_type         = Nchi
|subdivision_name         = Marekani
|subdivision_type1        = Jimbo
|subdivision_name1        = Wisconsin
|subdivision_type2        = Wilaya
|subdivision_name2        = MilwaukeeWaukesha
|wakazi_kwa_ujumla        = 602191
|latd=43 |latm=03 |lats=08 |latNS=N 
|longd=87 |longm=57 |longs=21 |longEW=W
|website                  = www.city.milwaukee.gov   

}}

Milwaukee ni mji mkubwa wa Wisconsin ya kusini. Ni mji wa ishirini na tatu kwa ukubwa katika Marekani. Iko kando ya Ziwa Michigan. 

Mji una wakazi 602,191 (pamoja na mitaa ya nje: 1,739,497) kwenye eneo la 251 km².

Jina la Milwaukee latoka katika lugha ya Kialgonkian likimaanisha bara sheshe. Mji uliundwa mwaka 1818. Mji upo m 188 kutoka juu ya usawa wa bahari.

Viungo vya Nje 
 Tovuti ya mji la Milwaukee 

Miji ya Marekani
Wisconsin
Ziwa Michigan
24 (msimu wa 1)

Msimu wa Kwanza wa mfululizo wa kipindi cha televisheni cha 24 ulianza kurushwa hewani mnamo tar.  6 Novemba 2001 hadi 21 Mei 2002.
Mwanzo wa hadithi ya msimu huu inaanzia saa 6:00 usiku  katika siku ya uchaguzi wa Rais wa Marekani.

Muhtasari wa Msimu
Msimu wa Kwanza (2001 – 2002) umechukua nafasi wakati wa uchaguzi mkuu wa rais wa Marekani wa mwaka wa 2001 (kimaigizo).

Njama kuu za msimu huu ni jaribio la kutaka kumwua Seneta wa Maryland Mh.  David Palmer, mgombea urais mteule wa chama cha demokrasia, katika siku ya uchaguzi wa rais huko California. Mhusika wa kati ni Jack Bauer, kiongozi wa zamani wa Delta Force ambaye baadaye akawa Mkurugenzi wa Kitengo cha Kuzuia Ugaidi cha Los Angelese (CTU).

Bauer amekuwa mtaalamu zaidi pale watu waliohusika na masuala jaribio la uuaji kushirikisha pia maisha binafsi kwa kuitekanyala familia yake, mke wake  Teri na Kim.

Umuhimu wa msimu umegawanyika katika vifungu viwili:
 Kifungu cha kwanza kinahusisha kikundi cha watu waliokodiwa kufanya juhudi ya kumdhibiti  Jack Bauer na kumlazimisha kumwua Seneta Palmer kwa kumtekanyala mke wake na binti yake Bauer. Hii iliashia kwa Jack kufaulu kuiokoa familia yake.
 Kifungu cha pili, muhusika mkuu wa njama zote akajulikana na akawa anaendeleza mpango wa kumwua Seneta na familia ya Bauer vilevile.

Marejeo

Viungo vya Nje

TV.com: 24 Season 1 Episode Guide 

Mfululizo wa 24
Misimu ya televisheni
Mrisho Mpoto

Mrisho Mpoto (amezaliwa 27 Oktoba 1978) ni msanii wa muziki wa dansi, sanaa ya jukwaani (theatre performances), mwandishi wa vitabu vya mashairi na hadithi zenye mafunzo, msanii wa ngoma za asili kutoka nchini Tanzania. Anafahamika sana kwa jina lake la utani kama Mjomba au Mpoto. Pia, anafahamika kwa kuimba nyimbo kama vile Salam Zangu Mjomba, Nikipata Nauli, Adela, Chocheeni Kuni, Samahani Wangangu, Mtu Huru, Waite na Njoo Uichukue alizoimba na Banana Zorro, Ismail Kipira, Felly Kano, Nuruel, Linah Sanga, Ditto, Peter Msechu, Diamond Platnums.

Mrisho Mpoto ni mmoja kati ya waanzilishi wa kundi la muziki la Parapanda, baadae Mpoto Theatre.

Marejeo

Viungo vya Nje
 [http://www.bongocelebrity.com/2007/11/26/ushairi-wa-mrisho-mpoto/#more-626 
 Blogu ya Mpoto

Waliozaliwa 1978
Wanamuziki wa Tanzania
Waigizaji filamu wa Tanzania
Watu walio hai
Penny Johnson Jerald

Penny Johnson Jerald (amezaliwa tar. 14 Machi 1961) ni mwigizaji wa filamu na vipindi vya televisheni kutoka nchini Marekani. Anafahamika sana kwa kucheza kama Beverly Barnes kutoka katika mfululizo wa vichekesho vya HBO vya The Larry Sanders Show, Kasidy Yates kutoka katika mfululizo wa uzushi wa kisayansi wa Star Trek: Deep Space Nine, na Sherry Palmer kutoka katika mfululizo wa televisheni ya FOX almaarufu kama 24.

Viungo vya Nje

Waliozaliwa 1961
Waigizaji filamu wa Marekani
Watu walio hai
Hifadhi ya Taifa ya Phong Nha-Ke Bang

Phong Nha-Ke Bang ni hifadhi ya taifa ya katika Jimbo la Quang Binh, Vietnam, km 50 kutoka kaskazini mwa mji wa Đồng Hới, km 44 kutoka kaskazini mwa Uwanja wa Ndege wa Dong Hoi, na km 450 kutoka kusini mwa mji wa Hanoi. 

Hifadhi ina mapango zaidi ya 300 na mengine madogo yenye urefu wa km 126. Hifadhi pia inaviumbe hai. Mnamo mwezi wa Julai 2003, UNESCO wameingiza hifadhi hii katika moja kati ya sehemu za Urithi wa Dunia.
Mnamo mwezi wa Aprili katika mwaka wa 2009, mpelelezi wa Kiingereza amegundua kuwa miongoni mwa maeneo yenye mapango makubwa duniani nalo hapa linapatikana.

Marejeo

Viungo vya Nje 

 UNESCO World Heritage page for Phong Nha-Ke Bang
 Phong Nha-Ke Bang on Thanhniennews in English 
 "Amazing natural beauty of Phong Nha-Ke Bang", Vietnamnet News 

Urithi wa Dunia
Jimbo la Quang Binh
Quang Binh
Hifadhi za Taifa za Vietnam
Sherry Palmer

Sherry Palmer ni jina la muhusika wa kipindi cha mfululizo wa televisheni cha Kimarekani cha 24. Uhusika huu ulichezwa na  Penny Johnson Jerald. Kiasili ya uhusika huu aliolewa na Seneta wa Maryland na baadaye Rasi wa Marekani Bw. David Palmer. Huyu ni mama mwenye vituko na tamaa zisizo na msingi na baadaye kupelekea kumwingiza matatani. 

Pili na tabia zake chafu za ufitinishaji, zilipelekea apewe taraka na mumewe Mh. David Palmer. Ameonekana katika msimu wa kwanza, wa pili, na wa tatu ambamo aliuawa na rafikiye Bi. Julia Milliken, mke wa Alain Milliken aliyeuawa na Sherry kwa kutompa vidonge vyake ya kutuliza maumivu ya moyo wake na kisha baadaye Sherry kakataa kwamba siyo yeye aliyefanya, bali Julia.

Marejeo

Viungo vya Nje

Wahusika wa 24
Ziwa Ontario

Ziwa Ontario ni moja kati ya maziwa makubwa ya Amerika ya Kaskazini. Ziwa limepakana na Kanada (Ontario) upande wa kaskazini halafu na Marekani (New York) upande wa kusini.

Jina la Ontario latoka katika lugha ya Kihurona likimaanisha ziwa kubwa.

Ziwa Ontario hupokea maji yake kutoka Ziwa Erie kupitia Mto Niagara. Maji hutoka kwa nia ya Mto Saint Lawrence.

Majiji mawili makuu ni Toronto (Ontario, Kanada) na Rochester (New York, USA).

Vipimo 

Ziwa lina urefu wa kilomita 311 na upana mkubwa wa 85 km. Uso wake una eneo la 19,500 km2. Kina cha wastani ni 86 m lakini kina kikubwa chafikia 244 m.

Maziwa Makubwa 

 Ziwa Superior
 Ziwa Huron
 Ziwa Michigan
 Ziwa Erie
 Ziwa Ontario

Ontario
Ontario
Ontario
New York
Ontario
Mto Niagara

Mto Niagara ni mto wa Amerika ya Kaskazini. Ni mto mfupi baina ya Ziwa Erie na Ziwa Ontario wenye urefu wa km 56. 

Mto huo unapatikana kati ya Kanada (Ontario) na Marekani (New York).

Maporomoko ya Niagara (kwa Kiingereza:Niagara Falls) ni maporomoko mashuhuri ya Mto Niagara.

Miji mtoni 
 Buffalo, New York
 Fort Erie, Ontario
 Lewiston, New York
 Niagara Falls, New York
 Niagara Falls, Ontario
 Niagara-on-the-Lake, Ontario
 Queenston, Ontario

Mito ya Marekani
Mito ya Kanada
Ziwa Ontario
Ziwa Erie
Ontario
New York
Buffalo, New York

Buffalo ni mji mkubwa wa pili katika New York baada ya New York City. Mji wa Buffalo uko kando la Mto Niagara. 

Anwani ya kijiografia ni 42°54'N na 78°50'W. Idadi ya wakazi ni 272,632 (2007). Kwa mujibu wa sensa iliyofanyika mnamo mwaka wa 2007, mji una wakazi wapatao milioni 1.3 wanaoishi katika mji huu. Mji upo m 183 kutoka juu ya usawa wa bahari.

Meya wa mji ndiye Byron Brown aliyechguliwa mwaka wa 2005.

Viungo vya Nje 
 Tovuti ya mji wa Buffalo 

Miji ya New York
Ziwa Erie
Wikipedia ya Kiebrania

Wikipedia ya Kiebrania (Kiebrania: ויקיפדיה: האנציקלופדיה החופשית; inamtamkwa Wikipedia: HaEntziklopedia HaHofshit, wakati Wikipedia inatamkwa na baadhi yao Vikipedia; wikiˈpedia haʔentsikloˈpedia haχofˈʃit) ni toleo la kamusi elezo ya Wikipedia kwa lugha ya Kiebrania. Toleo hili lilianzishwa mnamo mwezi wa Julai katika mwaka wa 2003 na kwa tar. 11 Aprili ya mwaka wa 2009, imefikisha zaidi ya makala 90,000.

Viungo vya Nje 
  Hebrew Wikipedia

Wikipedia kwa lugha tofauti
Wikipedia ya Kikorea

Wikipedia ya Kikorea ni toleo la kamusi elezo ya Wikipedia kwa lugha ya Kikorea. Ilianzishwa mnamo mwezi wa Oktoba, 2002, na kufikisha idadiki ya makala elfu kumi mnamo tar. 4 Juni katika mwaka wa 2005.  Na kwa tar. 15 Desemba ya 2010, imefikisha zaidi ya makala 150,000 na kuifanya iwe Wikipedia ya 21 kwa ukubwa wa hesabu ya wingi wa makala.

Marejeo

Viungo vya nje
  The Korean Wikipedia

Wikipedia kwa lugha tofauti
Wikipedia ya Kilithuania

Wikipedia ya Kilithuania ni toleo la kamusi elezo ya Wikipedia kwa lugha ya Kilithuania. Ni huru na kamusi elezo kubwa ya intaneti kwa lugha ya Kilithuania. Toleo hili lilifanya hatua yake ya kwanza mnamo mwaka wa 2003, lakini ilifikisha makala za uhakika kunako mwaka wa 2004. Mnamo tar. 14 Desemba 2005, Wikipedia ya Kilithuania, imefikisha idadi ya makala 10,000 na kunako tar. 26 Februari ya mwaka wa 2006, imefikisha tena kiwango cha makala 40,000. Lengo lipya limefikiwa kunako tar. 1 Agosti 2007 - 50,000. Kwa sasa, Wikipedia ya Kilithuania ina makala zaidi ya 80,000.

Marejeo

Viungo vya nje
 Lithuanian Wikipedia Main page
 History of Lithuanian Wikipedia 

Wikipedia kwa lugha tofauti
Wikipedia ya Kiajemi

Wikipedia ya Kiajemi (Kiajemi: ویکی‌پدیا، دانشنامهٔ آزاد, Vikipedia, Daneshname-ye Azad maana yake Wikipedia, Kamusi Elezo Huru) ni toleo la kamusi elezo ya  Wikipedia kwa lugha ya Kiajemi. Toleo la Wikipedia kwa lugha ya Kiajemi, lilianzishwa mnamo mwezi wa Januari katika mwaka wa 2004. Ilipita idadi ya makala  1,000 mnamo tar. 16 Desemba 2004 (26 Adhar 1383 Hsh) na lengo la makala 10,000 lilifikiwa kunako tar. 18 Februari 2006. Na kwa tar. 6 Mei 2009, imekuwa na makala 60,083.

Wikipedia ya Kiajemi ilianzishwa kwa juhudi za Roozbeh Pournader na wachangiaji.

Marejeo

Viungo vya nje
 Persian Wikipedia

Wikipedia kwa lugha tofauti
Wikipedia ya Kiserbia

Wikipedia ya Kiserbia (Kiserbia: Википедија на српском језику/Vikipedija na srpskom jeziku) ni toleo la kamusi elezo la Wikipedia kwa lugha ya Kiserbia. Ilianzishwa mnamo tar. 16 Februari 2003. Toleo hili, kwa tar. 5 Januari ya mwaka wa 2009, imefikisha zaidi ya makala ya 75,000.

Marejeo

Viungo vya nje
 Serbian Wikipedia

Wikipedia kwa lugha tofauti
Wikipedia ya Kislovene

Wikipedia ya Kislovene (Kislovene: Slovenska Wikipedija) ni toleo la kamusi elezo ya Wikipedia kwa lugha ya Kislovene. Iianza kufanyakazi mnamo mwezi wa Machi katika mwaka wa 2002. Mnamo mwezni wa Julai 2007, imefikisha makala 50,000. Na kwa mwezi wa Aprili katika mwaka wa  2009, imefikisha zaidi ya makala 75,000.

Malengo 
 10,000 makala - 7 Februari 2005
 20,000 makala - 17 Desemba 2005
 30,000 makala - Juni 30th, 2006
 40,000 makala - 15 Februari 2007
 50,000 makala - 17 Julai 2007
 60,000 makala - 7 Machi 2008

Viungo vya nje
 Slovene Wikipedia

Wikipedia kwa lugha tofauti
Ontario

Ontario ni jimbo (province) la Kanada upande wa Ghuba ya Hudson. Imekuwa jimbo la Kanada tangu 1867.

Lina eneo la km² 1,076,395. Ni jimbo kubwa la pili katika Kanada baada ya Quebec.

Limepakana na Quebec, New York, Michigan na Manitoba. Upande wa kusini kuna Ziwa Superior, Ziwa Huron, Ziwa Erie na Ziwa Ontario.

Kuna wakazi milioni kumi na tatu (13,425,124). 

Mji mkuu ni Toronto ambayo pia ni mji mkubwa wa Kanada.

Lugha rasmi ni Kiingereza (de facto).

Miji Mikubwa 
 Toronto (5,813,149)
 Ottawa (1,130,761)
 Hamilton (692,911)
 London (352,395)
 Kitchener (451,235)

Viungo vya Nje 

 Province (jimbo) of Ontario Official Website

Ontario
Sonora (jimbo)

Sonora ni moja kati ya majimbo 31 ya Mexiko upande wa kaskazini-magharibi ya nchi. Iko pwani la Ghuba ya California (au Bahari ya Cortez). Mji mkuu na mji mkubwa ni Hermosillo. 

Jimbo lina wakazi wapatao 2,394,861 (2005) wanaokalia katika eneo la kilomita za mraba zipatazo 182,052.

Imepakana na Marekani (Arizona na New Mexico), Chihuahua, Sinaloa na Baja California.

Gavana wa jimbo ni Eduardo Bours Castelo.

Lugha rasmi ni Kihispania.

Miji Mikubwa 

 Hermosillo (641,791)
 Ciudad Obregón (265,000)
 Nogales (159.787)
 San Luis Río Colorado (145,006)
 Navojoa (140.650)

Viungo vya Nje 
  Estado de Sonora Sitio oficial

Majimbo ya Mexiko
Baja California (jimbo)

Baja California (tamka ba-kha ka-li-for-ni-a, kwa maana Kalifornia ya Chini) ni moja kati ya majimbo 31 ya Mexiko upande wa kaskazini-magharibi ya nchi. Jimbo lina wakazi wapatao 2,844,469 (2005) wanaokalia katika eneo la kilomita za mraba zipatazo 69,921.

Mji mkuu ni Mexicali na mji mkubwa ni Tijuana. Iko kwenye pwani la Pasifiki na Ghuba ya California (au Bahari ya Cortez). 

Imepakana na Marekani (jimbo la Kalifornia), halafu majimbo ya Meksiko Sonora na Baja California Sur.

Gavana wa jimbo ni José Guadalupe Osuna Millán.

Lugha rasmi ni Kihispania.

Miji Mikubwa 

 Tijuana (1,286,187)
 Mexicali (1,000,010)
 Ensenada (460.075)
 Tecate (91,034)

Viungo vya Nje 
  Estado de Baja California Sitio oficial

Majimbo ya Mexiko
Korogoto

Korogoto ni ndege wadogo wa jenasi mbalimbali katika familia Pycnonotidae. Wanafanana na shore waliomo katika takriban kila bustani, lakini wana rangi ya zaituni juu na nyeupe, kijivu au njano chini. Nyembelele ni ndege wengine katika familia hii. Wanatokea misitu na maeneo mengine yenye miti katika Afrika kusini kwa Sahara. Hula matunda na mbegu hasa lakini wadudu pia. Tago lao hujengwa mtini na jike huyataga mayai 2-5.

Spishi
 Criniger barbatus, Korogoto Ndevu (Western Bearded Greenbul)
 Criniger calurus, Korogoto Mkia-mwekundu (Red-tailed Greenbul)
 Criniger chloronotus, Korogoto Mgongo-kijani (Eastern Bearded Greenbul)
 Criniger ndussumensis, Korogoto Ndevu-nyeupe (White-bearded Greenbul)
 Criniger olivaceus, Korogoto Ndevu-njano (Yellow-bearded Greenbul)
 Phyllastrephus albigula, Korogoto-milima Mdogo (Montane Tiny Greenbul)
 Phyllastrephus albigularis, Korogoto Koo-jeupe White-throated Greenbul)
 Phyllastrephus alfredi, Korogoto wa Sharpe Sharpe's Greenbul)
 Phyllastrephus baumanni, Korogoto wa Baumann (Baumann's Olive Greenbul)
 Phyllastrephus cabanisi, Korogoto wa Cabanis (Cabanis's Greenbul)
 Phyllastrephus cerviniventris, Korogoto Kijivu (Grey-olive Greenbul)
 Phyllastrephus debilis, Korogoto Mdogo (Lowland Tiny Greenbul)
 Phyllastrephus fischeri, Korogoto wa Fischer (Fischer's Greenbul)
 Phyllastrephus flavostriatus, Korogoto Michirizi-njano (Yellow-streaked Bulbul)
 Phyllastrephus fulviventris, Korogoto Tumbo-marungi (Pale-olive Greenbul)
 Phyllastrephus hypochloris, Korogoto wa Toro (Toro Olive Greenbul)
 Phyllastrephus icterinus, Korogoto Tumbo-njano (Icterine Greenbul)
 Phyllastrephus lorenzi, Korogoto wa Sassi (Sassi's Olive Greenbul)
 Phyllastrephus placidus, Korogoto Kijanikijivu (Placid Greenbul)
 Phyllastrephus poensis, Korogoto wa Kameruni (Cameroon Olive Greenbul)
 Phyllastrephus poliocephalus, Korogoto Kichwa-kijivu (Grey-headed Greenbul)
 Phyllastrephus scandens, Korogoto-majani (Leaf-love au Red-tailed Leaflove)
 Phyllastrephus strepitans, Korogoto Mpayupayu (Northern Brownbul)
 Phyllastrephus terrestris, Korogoto Mkubwa (Terrestrial Brownbul)
 Phyllastrephus xavieri, Korogoto Kidari-cheusi (Xavier's Greenbul)
 Thescelocichla leucopleura, Korogoto-miale (Swamp Palm Bulbul)

Picha

Kucha na jamaa
Manitoba

Manitoba ni jimbo la Kanada upande wa Ghuba ya Hudson. Imekuwa jimbo la Kanada tangu 1870.

Una eneo la km² 647,797. Kunako mwaka wa 2009, idadi ya wakazi ilikuwa 1,213,815.

Jimbo limepakana na Nunavut, Ontario, North Dakota, Minnesota na Saskatchewan. 

Maziwa makubwa ni Ziwa Winnipeg, Ziwa Manitoba na Ziwa Winnipegosis. Kuna maziwa takriban 110,000 jimboni.

Kuna lugha rasmi 2: Kiingereza na Kifaransa.

Mji mkuu na mkubwa ni Winnipeg.

Miji Mikubwa 
 Winnipeg (619,544)
 Brendon (39,716)
 Thompson (13,254)

Viungo vya Nje 

 Province (jimbo) of Manitoba Official Website

Manitoba
Chihuahua (jimbo)

Chihuahua ni moja kati ya majimbo 31 ya Mexiko upande wa kaskazini ya nchi. Mji mkuu ni Chihuahua na mji mkubwa ni Ciudad Juárez.

Imepakana na Marekani (New Mexico na Texas), Coahuila, Durango, Sonora na Sinaloa.

Jimbo lina wakazi wapatao 3,241,444 (2005) wanaokalia katika eneo la kilomita za mraba zipatazo 244,938.

Gavana wa jimbo ni José Reyes Baeza Terrazas.

Lugha rasmi ni kihispania.

Miji Mkubwa 

 Ciudad Juárez (1,400,891)
 Chihuahua (748,551)
 Delicias (34,136)

Viungo vya Nje 
  Estado de Chihuahua Sitio oficial

Majimbo ya Mexiko
Coahuila

Coahuila (jina rasmi: Coahuila de Zaragoza) ni moja kati ya majimbo 31 ya Mexiko upande wa kaskazini ya nchi. Mji mkuu na mji mkubwa ni Saltillo. Jimbo lina wakazi wapatao 2,495,200 (2005) wanaokalia katika eneo la kilomita za mraba zipatazo 149,982.

Imepakana na Marekani (Texas), Nuevo León, Zacatecas, San Luis Potosí, Durango na Chihuahua. Kuna jumuiya pili katika Coahuila: Wazungu ambao ni 74% ya wakazi wote na wamestizo ni 20% ya wakazi.

Gavana wa jimbo ni Humberto Moreira Valdés.

Lugha rasmi ni Kihispania.

Miji Mikubwa 

 Saltillo (633,667)
 Ciudad Acuña (209,000)
 Monclova (200,160)
 Piedras Negras (143,915)

Viungo vya Nje 
  Estado de Coahuila Sitio oficial

Majimbo ya Mexiko
Saskatchewan

Saskatchewan ni jimbo la Kanada. Limepakana na Northwest Territories, Nunavut, Manitoba, Montana, North Dakota na Alberta.

Lina eneo la km² 651,900. 

Kunako mwaka wa 2009, idadi ya wakazi ilikuwa 1,023,810.

Mji mkuu ni Regina na mji mkubwa ni Saskatoon.

Saskatchewan ni hasa jimbo la kilimo cha ngano pamoja na mafuta ya petroli.

Lugha rasmi ni Kiingereza.

Miji Mikubwa 
 Saskatoon (202,340)
 Regina (179,246)
 Prince Albert (34,138)
 Moose Jaw (32,132)

Viungo vya Nje 
Province (jimbo) of Saskatchewan Official Website 

Saskatchewan
Nuevo León

Nuevo León (León mpya, ufalme wa kale katika Hispania) ni moja kati ya majimbo 31 ya Mexiko upande wa kaskazini-mashariki ya nchi. Mji mkuu na mji mkubwa ni Monterrey. 

Imepakana na Coahuila, Tamaulipas na San Luis Potosí. Upande wa kaskazini kuna mpeka na Marekani (kilomita 15 pekee).

Jimbo lina wakazi wapatao 4,199,292 (2005) wanaokalia katika eneo la kilomita za mraba zipatazo 64,210.

Gavana wa jimbo ni Natividad González Parás.

Lugha rasmi ni Kihispania.

Miji Mikubwa 
 Monterrey (1,133,814)
 Guadalupe (691,931)
 San Nicolás de los Garza (476,761)
 Santa Catarina (259,896)
 San Pedro Garza García (122,009)

Viungo vya Nje 
  Estado de Nuevo León Sitio oficial

Majimbo ya Mexiko
Tamaulipas

Tamaulipas ni moja kati ya majimbo 31 ya Mexiko upande wa kaskazini-mashariki ya nchi.
Upande wa mashariki ni maji ya Ghuba ya Meksiko.

Mji mkuu ni Ciudad Victoria na mji mkubwa ni Reynosa. Imepakana na Marekani (Texas), Veracruz, San Luis Potosí na Nuevo León.

Jimbo lina wakazi wapatao 3,024,238 (2005) wanaokalia katika eneo la kilomita za mraba zipatazo 79,384.

Gavana wa jimbo ni Eugenio Hernández Flores.

Lugha rasmi ni Kihispania.

Miji Mkubwa 

 Reynosa (507,998)
 Matamoros (422,711)
 Tampico (303,635) 
 Nuevo Laredo (348,387)
 Ciudad Victoria (278,455)

Viungo vya Nje 
  Estado de Tamaulipas Sitio oficial

Majimbo ya Mexiko
Ghuba ya Meksiko
Donnie Yen

Donnie Yen Chi-Tan (Kichina: 甄子丹; Pinyin: Zhēn Zǐdān; amezaliwa tar. 27 Julai 1963) ni mwigizaji, martial artist, mwongozaji, mkoreografia, na mtayarishaji wa filamu kutoka Jamhuri ya Watu wa China. Anafahamika sana kwa kucheza filamu na vipindi vya televisheni vya Hong Kong. Hivi karibuni amepata kushirikiana na waigizaji filamu waliomashuhuri duniani kama vile Jackie Chan, Jet Li na Michelle Yeoh.

Tazama pia 
 Sinema za China
 Sinema za Hong Kong

Viungo vya Nje 
 
 Official website 
 Donnie Yen's Sina blog site
 A lengthy interview published in 1999 by Boston's Shovel Magazine 
 
 Jing Wu Men, television series (1995)

Waliozaliwa 1963
Waigizaji filamu wa Uchina
Watu walio hai
Chase Edmunds

Chase Edmunds ni jina la kutaja uhusika wa kipindi cha televisheni cha Kimarekani cha 24. Uhusika ulichezwa na  James Badge Dale. Huyu alikuwa na cheo kikubwa sana katika Kitengo cha Kuzuia Ugaidi cha Los Angeles (CTU). 

Alianza kuonekana katika 24: The Game akiwa kama muhusika wa gemu tu, lakini baadaye akajakuonekana tena katika msimu wa tatu au Siku ya 3, akiwa kama msaidizi wa Bauer, na anamahusiano ya kimapenzi na binti wa Bauer, Kim Bauer.
Chase ni mchapa kazi. Chase ni muhusika pekee aliyeweza kumudu nafasi ya Jack kuliko muhusika mwingine yeyote yule aliyeonekana katika mfululizo huu wa 24.

Marejeo

Wahusika wa 24

fr:Personnages secondaires dans 24#Chase Edmunds
James Badge Dale

James Badge Dale  (amezaliwa tar. 1 Mei,  1978) ni mwigizaji wa filamu na televisheni kutoka nchini Marekani. Anafahamika zaidi kwa kucheza kama Chase Edmunds kutoka katika mfululizo wa TV wa 24 kunako msimu wa 3 wa mfululizo huo.

Filmografia

Televisheni
 Law and Order: Special Victims Unit (2002) as Danny Jordan
 Hack (2003) as Billy Ryan
 24 (2003-2004) kama Chase Edmunds
 Rescue Me (2003) kama Timo Gavin
 CSI: Crime Scene Investigation (2005) kama Adam Trent
 CSI: Miami (2005) kama Henry Darius
 CSI: NY (2005) kama Henry Darius
 The Black Donnellys (2007) kama Samson Dawlish
 Fort Pit (2007) (TV) kama Bobby Bonelli
 The Pacific (2009) (mini) kama Robert Leckie

Filamu
 Lord of the Flies (1990) kama Simon
 Nola (2003) kama Ben
 Cross Bronx (2004) kama Rob-O
 The Naked Brothers Band (2005) kama Romantic Newlywed
 The Departed (2006) kama Barrigan

Marejeo

Viungo vya Nje
 
 

Waliozaliwa 1978
Waigizaji filamu wa Marekani
Watu walio hai
Alberta

Alberta ni jimbo la Kanada upande wa magharibi ya nchi. Imekuwa jimbo la Kanada tangu 1905. 

Ina eneo la km² 661,848. Imepakana na Northwest Territories, Saskatchewan, Marekani (Montana) na British Kolumbia.

Kunako mwaka wa 2009, idadi ya wakazi ilikuwa 3,632,483. 

Mji mkuu ni Edmonton na mji mkubwa ni Calgary. 

Lugha rasmi ni Kiingereza.

Miji Mikubwa 
 Calgary (991,759)
 Edmonton (712,391)
 Red Deer (82,971)
 Lethbridge (78,713)

Viungo vya Nje 
 Province (jimbo) of Alberta Official Website

Alberta
Baja California Sur

Baja California Sur ni moja kati ya majimbo 31 ya Mexiko upande wa magharibi ya nchi. Baja California na Baja California Sur ni rasi kubwa katika Mexiko. Upande wa mashariki ni Ghuba ya California na upande wa magharibi ni maji ya Pasifiki.

Imepakana na Baja California. Imekuwa jimbo ya Mexiko tangu 1974.

Mji mkuu na mji mkubwa ni La Paz (salama).

Gavana wa jimbo ni Narciso Agúndez Montaño.

Lugha rasmi ni Kihispania.

Miji Mkubwa 

 La Paz (189,176)
 San José del Cabo (48,518)
 Ciudad Constitución (37,221)

Viungo vya Nje 
  Estado de Baja California Sur Sitio oficial 

Majimbo ya Mexiko
Sinaloa

Sinaloa ni moja kati ya majimbo 31 ya Mexiko upande wa magharibi ya nchi. Upande wa magharibi ni Ghuba ya California (au Bahari ya Cortez). Imepakana Sonora, Chihuahua, Durango na Nayarit.

Mji mkuu na mji mkubwa ni Culiacán. Jimbo lina wakazi wapatao 2,208,652 (2005) wanaokalia katika eneo la kilomita za mraba zipatazo 58,238.

Utalii na kilimo huajiri watu wengi.

Gavana wa jimbo ni Jesús Aguilar Padilla.

Lugha rasmi ni Kihispania.

Miji Mikubwa 

 Culiacán (793,703)
 Los Mochis (451,977)
 Mazatlán (352,471)

Viungo vya Nje 
  Estado de Sinaloa Sitio oficial

Majimbo ya Mexiko
Wikipedia ya Kivietnamu

Wikipedia ya Kivietnamu (Kivietnamu: Wikipedia tiếng Việt) ni toleo la kamusi elezo ya Wikipedia kwa lugha ya Kivietnamu. Wikipedia hii ilianzishwa mnamo mwezi wa Novemba katika mwaka wa 2002, lakini haikupata michango thabiti hadi hapo ilipokuja kuazishwa upya tena mnamo mwezi wa Oktoba katika mwaka wa 2003.

Na kwa mwezi wa Agosti 2008, imefikisha zaidi ya makala 50,000  – lengo lilifikiwa mnamo tar. 26 Agosti – zaidi ya makala 432 zilitungwa na  maboti. Mradi huu ukotofauti kidogo na Wikipedia zingine kwa kuwa na orodha kubwa ya watumiaji waliojisajiri hadi kupita kiasi cha makala, ingawa kwa sasa ni miongoni mwa Wikipedia zinakua haraka sana.

Marejeo

Viungo vya Nje 
  Vietnamese Wikipedia

Wikipedia kwa lugha tofauti
Yukon

Yukon ni eneo kubwa la Kanada upande wa magharibi ya nchi. Imepakana na Marekani (Alaska) upande wa kaskazini-magharibi, Northwest Territories upande wa mashariki na British Kolumbia upande wa kusini. 

Ina pwani fupi na Bahari ya Aktika. Sehemu kubwa ya eneo lake ni misitu tu. 

Yukon lina wakazi wapatao 33,442 (2009) katika eneo la kilomita za mraba zipatazo 482,443.

Whitehorse ni mji mkuu na mji mkubwa. 

Kuna lugha rasmi 2: Kiingereza na Kifaransa

Viungo vya Nje 

 Government of Yukon Official Website

Yukon
Durango (jimbo)

Durango ni moja kati ya majimbo 31 ya Mexico upande wa Mexico ya kati-magharibi ya nchi. Mji mkuu ni mkubwa ni Durango. Jimbo lina wakazi wapatao 1,509,117 (2005) wanaokalia katika eneo la kilomita za mraba zipatazo 123,181.

Sehemu kubwa ya eneo lake ni milima na misitu tu. Imepakana na Chihuahua, Coahuila, Zacatecas, Nayarit na Sinaloa. Mto Nazas ni mto muhimu.

Gavana wa jimbo ni Ismael Hernández Deras.

Lugha rasmi ni Kihispania.

Miji Mikubwa 
 Durango (463,830)
 Gómez Palacio (239,842)
 Lerdo (71 373)

Viungo vya Nje 
  Estado de Durango Sitio oficial

Majimbo ya Mexiko
Zacatecas (jimbo)

Zacatecas ni moja kati ya majimbo ya Mexiko upande wa Mexiko ya kati-kaskazini ya nchi. Mji mkuu ni Zacatecas na Fresnillo ni mji mkubwa. Imepakana na Coahuila, San Luis Potosí, Aguascalientes, Guanajuato, Jalisco, Nayarit na Durango.

Jimbo lina wakazi wapatao 1,367,692 (2005) wanaokalia katika eneo la kilomita za mraba zipatazo 73,252.

Jina la Zacatecas ni ya Kinahuatl, maana yake ni majani.

Gavana wa jimbo ni Amalia García Medina.

Lugha rasmi ni Kihispania.

Miji Mikubwa 

 Fresnillo (196,538)
 Zacatecas (132,035)

Viungo vya Nje 
  Estado de Zacatecas Sitio oficial 

Majimbo ya Mexiko
Northwest Territories

Northwest Territories (pia:Territoires du Nord-Ouest) ni eneo kubwa la Kanada upande wa kaskazini ya nchi. Imepakana na Nunavut, Alberta, Saskatchewan, British Kolumbia na Yukon.

Northwest Territories lina wakazi wapatao 42,940 (2009) wanaokalia katika eneo la kilomita za mraba zipatazo 1,346,106.

Yellowknife ni mji mkuu na mji mkubwa. 

Kuna lugha rasmi 11:
 Kichipewyan
 Kikree
 Kiingereza
 Kifaransa
 Kigwich’in
 Kiinuinnaqtun
 Kiinuktitut (ᐃᓄᒃᑎᑐᑦ)
 Kiinuvialuktun
 Kislavi Kaskazini
 Kislavi Kusini
 Kitłįchǫ

Viungo vya Nje 
 Government of Northwest Territories Official Website

Northwest Territories
San Luis Potosí (jimbo)

San Luis Potosí ni moja kati ya majimbo 31 ya Mexico upande wa Mexico ya kati-kaskazini ya nchi.

Mji mkuu na mji mkubwa ni San Luis Potosí. Imepakana na Coahuila, Nuevo León, Veracruz, Hidalgo, Querétaro, Guanajuato na Zacatecas. Jimbo lina wakazi wapatao 2,410,414 (2005) wanaokalia katika eneo la kilomita za mraba zipatazo 63,068.

Jina la jimbo lilitolewa kwa heshima ya Mfalme Louis IX wa Ufaransa.

Chuo kikuu kikubwa ni Universidad Autonoma de San Luis de Potosí (Chuo Kikuu Huria cha San Luis Potosí).

Miji Mikubwa 

 San Luis Potosí (685,934)
 Ciudad Valles (239,842)
 Soledad de Graciano Sánchez (215,968)
 Matehuala (70,150)

Viungo vya Nje 

Estado de San Luis Potosí Sitio oficial 

Majimbo ya Mexiko
Denizli

Denizli ni mji uliopo mwishoni mwa mashariki ya mto Büyük Menderes, ambapo kuna maporomoko ya mita zaidi ya mia, katika kusini-magharibi mwa nchi ya Uturuki, kwenye Mkoa wa Aegean. 

Mji una wakazi wapatao 400,000 (kwa sensa ya 2006) na ndiyo mji mkuu wa Jimbo la Denizli katika Majimbo ya Uturuki. Huu ni mji unaokua sana katika sekta ya viwanda.

Mji wa Denizli umepata mafanikio makubwa sana kiuchumi hasa kwa shughuli zake za utengenezaji wa nguo na kuzusafirisha nchi za nje. 

Mji huu umekuwa kituo kikubwa cha uzalishaji wa bidhaa zinazotazamiwa kupelekwa nchi za nje, Denizli hutajwa mara kwa mara, ukiwa sambamba na miji mingine ya Uturuki, ikiwa kama miji yenye kupiga hatu kubwa sana kimaendeleo.

Jina 
Jina la Denizli linamaana ya "maeneo yenye bahari au ziwa" kwa Kituruki, lakini mji wenyewe haupo katika pwani. Jina linatokana na tahajia kadha wa kadha ambazo zina vyanzo vya maji yanayopita chini kwa chini na kuelekea katika eneo la mkoa wa karibu ya ziwa lililopo karibu na mji huko Uturuki.

Historia

Watu mashuhuri
 Ahmet Nazif Zorlu - Mfanyabiashara
 Sezen Aksu - Mwimbaji wa Pop
 Bayram Şit - Mwanamiereka aliyepokea nishani ya Olimpiki
 Cem Bahtiyar - Mpiga basi-gitaa wa kundi la muziki wa rock la maNga
 Hasan Güngör - Mwanamiereka aliyepokea nishani ya Olympic
 Nezih Altın - Mwnafizikia mashuhuri (kwa sasa anaishi mjini Adıyaman)
 Özay Gönlüm - Mwimbaji nyimbo za asili (1940-2000)
 Rıza Esendemir DJ bora wa redio FM ya Istanbul
 Sarp - Mwimbaji wa rock

Marejeo

Viungo vya nje
 Denizli Government Web Site
 Denizli Telephone Address, Business Guide 

Miji ya Uturuki
Diyarbakır

Diyarbakır (Kiosmani Kituruki دیاربکر, Diyâr-ı Bekr; Kikurdi ئامه‌د, Amed; anc. Amida) ni mji mkubwa sana uliopo kusini-mashariki mwa nchi ya Uturuki. Mji upo katika eneo la ukingo wa Mto Tigris, huu ni mji mkuu wa Mkoa wa Diyarbakır wenye wakazi karibuni milioni 1.5. Wenye lundiko la watu takriban 600,000, huu ni mji wa pili kwa ukubwa katika Uturuki ya Kusini-mashariki mwa mkoa wa Anatolia, baada ya Gaziantep.

Marejeo

Viungo vya Nje 

  Governorship of Diyarbakır 
  Diyarbakır Metropolitan Municipality 
  Diyarbakırspor funs, news, informarmation
  local info 
  Diyarbakır Chamber of Trade and Industry 
  Information on Diyarbakır
  Diyarbakır news
  Diyarbakır news 
  Diyarbakır news 
  Diyarbakır Hotels
 Pictures of the City 
 Diyarbakır Guide and Photo Album, more , more
 Diyarbakır Weather Forecast Information 

Miji ya Uturuki
Uturuki
Düzce

Düzce ni mji mkubwa wa Jimbo la Düzce katika nchi ya Uturuki. Kwa mujibu wa sensa iliyofanyika mwaka wa 2000, mji una wakazi wapatao 156,326 waishio katika mji huo. Düzce ni mji wa themanini na moja ni ndiyo jimbo la mwisho la Uturuki ambalo lipo karibu na Mji mkuu kati ya Ankara na Istanbul. Mji uliathiriwa vibaya sana na tetemeko la ardhi lililotokea mnamo tar. 17 Agosti na 12 Novemba katika mwaka wa 1999.

Marejeo 
 - About Düzce  

Miji ya Uturuki
Uturuki